05/06/2015 | Administración LocalMunicipal
Santiago de Compostela
Urbanismo. Sección de Disciplina Urbanística
Notificación do Decreto de 11.02.2015 dirixida a don Pedro Javier Fernández Raña en calidade de promotor-construtor das obras ilegais executadas na rúa dos Pazos núm.10-12. Expediente DIS/338/2013

A non ser posible a práctica de notificación de resolución ó interesado que mais abaixo se indica, por causas non imputables a esta administración, de conformidade co disposto nos artigos 59 e 61 da Lei 30/92, de 26 de novembro, de réxime xurídico das administracións públicas e do procedemento administrativo común, procede notificar a seguinte resolución medidante a súa publicación no Boletín Oficial da Provincial da Coruña e no taboleiro de anuncios do Concello de Santiago de Compostela por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. “A concelleira da Área de Desenvolvemento Urbano e Sostible, por delegación do alcalde, con data 11 de febreiro de 2015, dictou un Decreto coa seguinte parte resolutiva: 1 ORDENAR a don Pedro Javier Fernández Raña, en calidade de promotor- construtor da obras, e aos Herdeiros de José Míguez Casal, en calidade de propietarios, que no prazo de dous meses, que se contará dende o día seguinte ao da recepción da notificación, executen a derruba da edificación auxiliar, do tramo de peche de parcela situado no fronte da parcela de aproximadamente 9,50 m situado en Ordenanza 19 e das obras de acondicionamento interior e ampliación das edificacións existentes na parcela situada no núm.10 e núm.12 da rúa dos Pazos, Santiago de Compostela (A Coruña), ao ter a consideración de obras ilegais e ilegalizables. Apercíbeselle de execución forzosa, segundo o disposto no artigo 209.6 da LOUG, no caso de non cumprir co ordenado no prazo sinalado ao efecto.2 REQUIRIR a don Stefan Catalin Aurioles Bota, en calidade de promotor- construtor da obras, e aos Brigita Ayllo Espuny, en calidade de propietarios, que no prazo de tres meses, que se contará dende o día seguinte ao da recepción da notificación, presenten a solicitude de licenza ou de comunicación previa coa finalidade de legalizar o peche situado no lateral esquerdo da parcela, así como, o peche situado na fronte da parcela cuxo tramo, de aproximadamente 10,50 m, se atopa en Ordenanza 14. Advírteselle que se transcorrido o prazo de tres meses dende o requirimento os interesados non presentaran una solicitude de licenza ou de comunicación previa ou, no seu caso, a licenza fose denegada ou fose declarada a ineficacia da comunicación presentada o alcalde acordará a derruba das obras a costa dos interesados de acordo co disposto no artigo 209.5 da LOUG. Notifíquese o presente Decreto ós interesados e ós demais negociados, seccións ou servizos correspondentes. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edifico dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado”. Santiago de Compostela, 26 de maio de 2015 A concelleira delegada da Área de Desenvolvemento Urbano e Sostible Teresa Gutiérrez López